CELEX: 62017CN0687
Language: hu
Date: 2017-12-07 00:00:00
Title: C-687/17. P. sz. ügy: A Törvényszék (hetedik tanács) T-138/15. sz., Aanbestedingskalender BV és társai kontra Európai Bizottság ügyben 2017. szeptember 28-án hozott ítélete ellen az Aanbestedingskalender BV, a Negometrix BV, a CTM Solution BV, a Stillpoint Applications BV és a Huisinga Beheer BV által 2017. december 7-én benyújtott fellebbezés

12.3.2018   
            
            
               HU
            
            
               Az Európai Unió Hivatalos Lapja
            
            
               C 94/7
            
         A Törvényszék (hetedik tanács) T-138/15. sz., Aanbestedingskalender BV és társai kontra Európai Bizottság ügyben 2017. szeptember 28-án hozott ítélete ellen az Aanbestedingskalender BV, a Negometrix BV, a CTM Solution BV, a Stillpoint Applications BV és a Huisinga Beheer BV által 2017. december 7-én benyújtott fellebbezés
   (C-687/17. P. sz. ügy)
   (2018/C 094/08)
   Az eljárás nyelve: angol
   
      Felek
   
   
      Fellebbezők: Aanbestedingskalender BV, Negometrix BV, CTM Solution BV, Stillpoint Applications BV, Huisinga Beheer BV (képviselők: C. T. Dekker és L. Fiorilli advocaten)
   
      A többi fél az eljárásban: Európai Bizottság, Holland Királyság, Szlovák Köztársaság
   
      A fellebbezők kérelmei
   
   A fellebbezők azt kérik, hogy a Bíróság:
   
               —
            
            
               a fellebbezéssel megtámadott ítéletet egészben vagy abban a részében helyezze hatályon kívül, amely a fellebbező T-138/15. sz. ügyben előterjesztett kereseti kérelmét elutasította, következésképen
            
         
               —
            
            
               egészben vagy részben semmisítse meg a vitatott határozatot; és/vagy
            
         
               —
            
            
               másodlagosan, a fellebbezéssel megtámadott ítéletet egészben vagy abban a részében helyezze hatályon kívül, amely a fellebbező T-138/15. sz. ügyben előterjesztett kereseti kérelmét elutasította, és utalja vissza az ügyet a Törvényszék elé, hogy a Bíróság által adott útmutatások fényében az ügyben érdemi határozatot hozzon;
            
         
               —
            
            
               kötelezze a Bizottságot az elsőfokú eljárás és a fellebbezési eljárás költségeinek viselésére.
            
         
      Jogalapok és fontosabb érvek
   
   A fellebbezők azzal érvelnek, hogy a Törvényszék tévesen alkalmazta a jogot, tévesen állapította meg a releváns tényállást, és nem nyújtott kellő és következetes indokolást, amikor arra az álláspontra helyezkedett, és azt állapította meg, hogy a felperes egyetlen kereseti kérelmét, ezáltal pedig a kereset egészét el kell utasítani, mivel a Bizottság megalapozottan állapította meg, hogy a TenderNed által kifejtett tevékenység nem gazdasági jellegű, és hogy az ügyben szóban forgó intézkedés nem minősül az EUMSZ 107. cikk (1) bekezdése értelmében vett állami támogatásnak.
   A fellebbezők azt állítják, hogy a TenderNed tevékenységének – különösen a közbeszerzés modulnak – a gazdasági vagy nem gazdasági jellege nem tekinthető az egyetlen tevékenység aspektusának, és hogy a TenderNed közbeszerzés modulja gazdasági jellegűnek tekintendő, éppen ezért a közhatalmi jogosítványoktól elválasztandó. A fellebbezők azzal érvelnek, hogy a Törvényszék nem vette figyelembe a Bíróságnak a tevékenység gazdasági vagy nem gazdasági jellegének értékelésére vonatkozó ítélkezési gyakorlatát.